Gafa lui Orban, în Banat: Sunt convins că judeţul Timişoara va avea de câştigat.
Gafă a premierului Ludovic Orban la Timişoara. Şeful Guvernului a vorbit în faţa candidaţilor PNL despre judeţul Timişoara, în loc de judeţul Timiş. În discursul său, Orban i-a îndemnat pe candidaţi să lupte în confruntarea electorală.
Premierul Ludovic Orban s-a întâlnit vineri cu candidaţii PNL Timiş la alegerile locale din 27 septembrie.În discursul său, în care i-a îndemnat pe candidaţi să lupte în confruntarea electorală, Orban a făcut referire la "judeţul Timişoara“, în loc de judeţul Timiş."Băteţi-vă să câştigaţi, pentru că dacă dumneavoastră câştigaţi localitatea în care veţi ajunge primar va avea de câştigat şi în mod evident sunt convins că judeţul Timişoara, în ansamblul său, va avea de câştigat din victoria lui Alin Nica la funcţia de preşedinte al Consiliului Judeţean“, a spus Ludovic Orban.